বিহারের পর টার্গেট বাংলা? কী বললেন শমীক ভট্টাচার্য?

শিলিগুড়ি: বিহারের (Bihar Assemble Election) পর টার্গেট বাংলা? বাগডোগরায় সাংবাদিকদের মুখোমুখি এমনটাই বললেন বিজেপি সভাপতি শমীক ভট্টাচার্য (BJP President Shamik Bhattacharya)।

বিহারে ভোটপর্ব শেষ হতেই এখন বাংলাকে টার্গেট করছে বিজেপি—এমনই ইঙ্গিত দিলেন দলের বিজেপি রাজ্য সভাপতি শমীক ভট্টাচার্য। শনিবার বাগডোগরা বিমানবন্দরে (Bagdogra Airport)সাংবাদিকদের মুখোমুখি হয়ে তিনি সরাসরি মুখ্যমন্ত্রী মমতা বন্দ্যোপাধ্যায়কে আক্রমণ করেন।

শমীক বলেন, “এটিই হবে বাংলায় দিদির শেষ নির্বাচন।‘ তাঁর দাবি, বাংলার মানুষ পরিবর্তনের পক্ষে এবং তৃণমূলের বিরুদ্ধে ক্ষোভ ক্রমশ বাড়ছে। তৃণমূলকে কড়া ভাষায় আক্রমণ করে তিনি আরও বলেন, “SIR থাকুক বা না থাকুক, তৃণমূল এবার জনগণের অভিশাপ থেকে বাঁচতে পারবে না।” তাঁর বক্তব্য, রাজ্যের দুর্নীতি, তোলাবাজি এবং প্রশাসনিক অব্যবস্থার বিরুদ্ধে মানুষ এবার ভোটেই জবাব দেবে। বিহারে বিজেপির সাফল্যকে সামনে রেখে তিনি মন্তব্য করেন, বিহারের ফলাফলই প্রমাণ করেছে যে মানুষ উন্নয়নমুখী রাজনীতি চায়। সেই ধারা এবার বাংলায় আরও স্পষ্ট হবে বলে দাবি তাঁর।

আরও পড়ুন- রবিবার ফের বন্ধ বিদ্য়াসাগর সেতু, কলকাতা পুলিশের তরফে কী জানানো হল?

বিহার ভোটের পর থেকেই বাংলায় বিজেপির চওড়া হাসি। প্রাক্তন বিজেপি সভাপতি সুকান্ত ভট্টাচার্য সাংবাদিকদের বলেন, অঙ্গ-বঙ্গ- কলিঙ্গ আগে বিহার-বাংলা -আর ওড়িশাকে বলা হত। ওড়িশায় বিজেপি সরকার হয়েছে, বিহারেও জয় পেয়েছে, এবার বাংলায় বিজেপি সরকার গঠন করবে।

উল্লেখ্য, ২০২৫ সালের বিহার বিধানসভা ভোটে কার্যত এনডিএ ম্যাজিক। উন্নয়নের জোয়ারে গা ভাসাতে এবার তৈরি বিহার। বিহারে এনডিএ সরকারই গঠন হতে চলেছে। একদিকে ভোটের আগে নীতীশের জনমুখী একাধিক প্রকল্পের ঘোষণা আর অপরদিকে কেন্দ্রের বিজেপি সরকারের প্রতিশ্রুতি জনগণের বিশ্বাস অর্জন করতে পেরেছে। জয়ের পরেই উচ্ছ্বসিত প্রধানমন্ত্রী নরেন্দ্র মোদি বলেন, তুষ্টিকরণের কোনও জায়গা নেই। সেই জায়গায় এসেছে সন্তুষ্টিকরণ। বিহারে আর কোনওদিনই জঙ্গলরাজ ফিরবে না। এই জয় বিহারের মা-বোনেদের উদ্দেশ্যে উৎসর্গ করেন প্রধানমন্ত্রী। সেই সঙ্গে তিনি বলেন, বিহার দেখাল মিথ্যার হার হয়, মানুষের বিশ্বাসের জয় হয়।

দেখুন আরও খবর-